ພັກການເມືອງຂອງນາຍົກ ເຢຍຣະມັນ ຊະນະການເລືອກຕັ້ງ
ພັກປະຊາທິປະໄຕ ຄຣິສຕຽນ ຫຼື CDU ຂອງທ່ານນາງ Merkel ໄດ້ຊະນະພັກປະຊາທິປະໄຕສັງຄົມ ຢ່າງງ່າຍດາຍໃນລັດ Saarland,
ພັກແນວທາງກາງຂວາຂອງນາຍົກລັດຖະມົນຕີ ເຢຍຣະມັນ ທ່ານນາງ Angela Merkel ໄດ້ຊະນະການເລືອກຕັ້ງຂັ້ນລັດ ດ້ວຍຄະແນນຫ່າງ ກັນ 10 ຄະແນນ ໃນວັນອາທິດວານ ນີ້ ໃນການສະກັດກັ້ນລ່ວງໜ້າ ຕໍ່ຄວາມຫວັງໃນການທີ່ຈະໂຄ່ນລົ້ມທ່ານນາງອອກຈາກ ຕຳແໜ່ງຂອງພັກທີ່ມີແນວທາງກາງຊ້າຍ ໃນການເລືອກຕັ້ງແຫ່ງຊາດເດືອນກັນຍານີ້ ພັກປະຊາທິປະໄຕ ຄຣິສຕຽນ ຫຼື CDU ຂອງທ່ານນາງ Merkel ໄດ້ຊະນະພັກປະຊາທິ ປະໄຕສັງຄົມຢ່າງງ່າຍດາຍໃນລັດ Saarland, ເຖິງແມ່ນໄດ້ຖືກຄາດໝາຍໄວ້ວ່າ ຈະມີ ການແຂ່ງຂັນຢ່າງສູສີກັນ ຫຼັງຈາກພັກປະຊາທິປະໄຕສັງຄົມ ໄດ້ຮັບການສະໜັບສະໜູນ ເພີ່ມຂຶ້ນໃນການຢັ່ງຫາງສຽງ ດ້ວຍການສະເໜີຊື່ທ່ານ Martin Schulz ອະດີດປະທານ ຂອງສະພາ ຢູໂຣບ ກໍຕາມ ທ່ານ Armin Laschet ສະມາຊິກອາວຸໂສຂອງພັກ CDU ກ່າວວ່າ ພວກອະນຸລັກນິຍົມ ໄດ້ຮັບໄຊຊະນະທີ່ແຂງແກ່ນຢ່າງບໍ່ຄາດຄິດໃນລັດ Saarlandເປັນລັດທີ່ນ້ອຍຕັ້ງຢູ່ເຂດ ຊາຍແດນ ຕິດກັບປະເທດຝຣັ່ງ, ມີປະຊາກອນພຽງແຕ່ 1 ລ້ານຄົນ, ໄດ້ໃຫ້  ແກ່ພວກເຂົາເຈົ້າສຳລັບການເລືອກຕັ້ງທີ່ໃຫຍ່ກວ່າ ເຊິ່ງຈະມີຂຶ້ນໃນໝໍ່ໆນີ້ ທ່ານ Laschet ໄດ້ກ່າວຕໍ່ໂທລະພາບ ZDF ໃນວັນຈັນມື້ນີ້ວ່າ ອີງຕາມບັນດານັກວິເຄາະ, ຄວາມນິຍົມຂອງຜູ້ປົກຄອງລັດ Saarland ປະກົດວ່າໄດ້ ສ້າງຄວາມແຕກຕ່າງໃນວັນອາທິວານນີ້ ທ່ານ Schulz ໄດ້ຍອມຮັບວ່າ ແຕ່ໄດ້ຢືນຢັດວ່າ  ໃນປີນີ້, ແລະ ໄດ້ເອີ້ນການໂຄສະນາຫາ ສຽງຈົນເຖິງເວລານັ້ນວ່າ ພັກທາງເລືອກໃໝ່ສຳລັບ ເຢຍຣະມັນ ເຊິ່ງເປັນພັກປະຊານິຍົມຕໍ່ຕ້ານຄົນເຂົ້າເມືອງ ແລະ ປີກຂວາ ໄດ້ຊະນະ 6 ເປີເຊັນໃນການລົງຄະແນນສຽງ, ເຊິ່ງໝາຍຄວາມວ່າ ຕອນ ນີ້ພວກເຂົາເຈົ້າເປັນຕົວແທນໃນສະພາລັດຂອງ ເຢຍຣະມັນ 11 ແຫ່ງ ຈາກທັງໝົດ 16 ແຫ່ງ